als_Latn dik_Latn sag_Latn
Ervin Koçi, ish-deputet i Partisë Socialiste u zgjodh sot kreu i Autoritetit Mbikëqyrës Financiar (AMF).
Prej 8 vitesh deputet dhe me profesion ekonomist, Zoti Koçi u propozua nga qeveria për postin e lënë të lirë nga Enkelejnda Shehi. Ai kaloi dhe votimin në Komisionin e Ekonomisë.
Kandidatura e Ervin Koçit do të votohet në Kuvend në seancat e ardhshme.
Ish-deputeti i qarkut Fier dha dorëheqjen më 24 mars. Në mesazhin e tij drejtuar qytetarëve të Fierit, Zoti Koçi linte të kuptohej se po dorëzonte mandatin e deputetit për të marrë një tjetër post të rëndësishëm:
Ju informoj se tërhiqem nga të gjitha angazhimet e mia politike dhe do të aspiroj për të marrë përgjegjësi publike si një mundësi e re për të dhënë kontribut të mëtejshëm si dhe për të vazhduar zhvillimin profesional.
Ish-Kryetarja e AMF-së Enkelejda Shehi u shkarkua nga detyra më 9 mars, pas rreth 5 vitesh në krye të institucionit.
Autoriteti i Mbikëqyrjes Financiare është përgjegjës për rregullimin dhe mbikëqyrjen e sistemit financiar jobankar dhe operatorëve që ushtrojnë aktivitetin e tyre në këtë sektor.
als_Latn als_Latn als_Latn als_Latn als_Latn als_Latn als_Latn